钦定古今图书集成/明伦汇编/闺媛典/第355卷 > 《洞仙歌》前人
## 钦定古今图书集成/明伦汇编/闺媛典/第355卷 > 《洞仙歌》前人

佳景留心惯。况年少、彼此风情非浅。有笙歌巷陌，绮
罗庭院。倾城巧笑如花面。恣雅态、明眸回美盼。同心
绾。算国艳仙材，翻恨相逢晚。缱绻。洞房悄悄，绣被
重重，夜永欢馀，共有海约山盟，记得翠云偷翦。和鸣
彩凤于飞燕。向柳径花阴携手遍。情眷恋。问其间、密
约轻怜事何限。忍聚散。况已结深深，愿人间天上，暮
云朝雨长相见。